ઐતિહાસિક દાંડીની સહેલગાહથી પરત ફરી રહેલા યુવાનની મોપેડને પૂરપાટ ઝડપે ધસી આવેલી એસટી નિગમની નવસારી-દાંડી-નવસારી બસના ચાલકે અડફેટે લેતા મોપેડ ચાલક યુવાનનું ગંભીર ઈજાને પગલે મોત નીપજ્યું હતું. જ્યારે તેની સાથે બેઠેલી યુવતીના પગમાં ફ્રેકચર થતા તાત્કાલિક સારવાર અર્થે નવસારીની ખાનગી હોસ્પિટલમાં ખસેડવામાં આવી હતી. આ ઘટનાની જલાલપોર પોલીસે નોંધ લઈ મૃતક યુવાનના પિતાની ફરિયાદને આધારે બસચાલક સામે ગુનો નોંધી તપાસ હાથ ધરી છે.